|  |
| --- |
|    |
|   ***PROPISNIK******Županijskih prvenstava ŠŠD*** ***KOPRIVNIČKO-KRIŽEVAČKE ŽUPANIJE******za učenike 5. i 6.razreda******za školsku godinu 2016./2017.***    ***Križevci, listopad 2016.*** |

|  |
| --- |
|  ***ŠKOLSKI ŠPORTSKI SAVEZ******KOPRIVNIČKO-KRIŽEVAČKE ŽUPANIJE******Potočka 26 (športska dvorana)******48260 KRIŽEVCI******Telefon: 098/19-89-250, 099/50-65-189*** ***Web : ssskkz.com.hr*** ***e-mail:*** ***ssskkz48@gmail.com******,*** ***toni.svoboda@skole.hr******, toni.svoboda@gmail.com***  |

|  |
| --- |
| ***KONTAKT OSOBE*** |
| **Darinka Šimunčić, predsjednik** | **098 / 19-89-250** | **dsimuncic@gmail.com** |
| **Toni Svoboda, tajnik** | **099 / 506-51-89** | **toni.svoboda@skole.hr** |

|  |
| --- |
| ***KOORDINATORI SKUPINA*** |
| ***SKUPINAKOPRIVNICA*** | **Matija Rušak, prof.**  |  |
| ***SKUPINAKRIŽEVCI*** | **Saša Šikić, prof.**  |  |
| ***SKUPINAĐURĐEVAC*** | **Sanja Šandrovčan, prof.**  |  |
| **Informacije o DRŽAVNIM PRVENSTAVIMA možete naći na stranici HŠŠS**[**www.skolski-sport@hr**](http://www.skolski-sport@hr/) |

***S A D R Ž A J***

***1. OPĆE ODREDBE***

|  |  |  |
| --- | --- | --- |
| ***1.1.*** | ***Športovi na Županijskom prvenstvu i organizacija natjecanja*** |  |
| ***1.2.*** | ***Tijela Županijskog prvenstva*** |  |
| ***1.3.*** | ***Županijsko natjecanje*** |  |
| ***1.4*** | ***Pravo nastupa i prijave*** |  |
| ***1.5.*** | ***Natjecanje*** |  |
| ***1.6.*** | ***Ponašanje sudionika, prekršaji, kazne i žalbe*** |  |

***2. POSEBNE ODREDBE***

|  |  |  |
| --- | --- | --- |
| ***2.1.*** | ***Futsal***  |  |
| ***2.2.*** | ***Košarka***  |  |
| ***2.3.*** | ***Rukomet***  |  |
| ***2.4.*** | ***Odbojka*** |  |
| ***2.5.*** | ***Atletika*** |  |
| ***2.6.*** | ***Kros*** |  |

 Temeljem članka 34. Statuta ŠKOLSKOG ŠPORTSKOG SAVEZA KOPRIVNIČKO-KRIŽEVAČKE ŽUPANIJE, Izvršni odbor ŠŠS KKŽ na sjednici održanoj ---- . listopada 2016. godine donio je:

***P R O P I S N I K***

***prvenstva školskih športskih društava osnovnih škola***

***KOPRIVNIČKO-KRIŽEVAČKE ŽUPANIJE***

***za učenike 5. i 6. razreda***

|  |
| --- |
| ***1 . OPĆE ODREDBE*** |

**Članak 1.**

Ovim Propisnikom određuju se:

* športovi na Županijskim prvenstvima školskih športskih društava osnovnih škola KOPRIVNIČKO-KRIŽEVAČKE ŽUPANIJE za učenike 5. i 6. razreda (u daljnjem tekstu ŽP),
* opći i posebni uvjeti organizacije, provedbe i održavanja ŽP,
* osnovne norme ponašanja sudionika u natjecanjima,

Sudionici u natjecanjima školskih športskih društava dužni su pridržavati se odredbi koje ovaj Propisnik određuje.

Sva pitanja vezana uz financiranje ŽUPANIJSKIH PRVENSTAVA školskih športskih društava KOPRIVNIČKO-KRIŽEVAČKE ŽUPANIJE za učenike 5. i 6.razreda uređuju se Pravilnikom o financiranju školskih športskih natjecanja, koji donosi Izvršni odbor ŠŠS KKŽ.

|  |
| --- |
| ***1.1. Športovi Županijskog prvenstva i organizacija natjecanja*** |

**Članak 2.**

Školski športski savez KOPRIVNIČKO-KRIŽEVAČKE ŽUPANIJE (u daljnjem tekstu: ŠŠS KKŽ) ustrojava natjecanja, donosi Propisnik i vremenik ŽUPANIJSKIH PRVENSTAVA.

**Članak 3.**

Županijska prvenstva ŠŠS KKŽ provodi u suradnji sa sportskim savezom KKŽ, te osnovnim školama KOPRIVNIČKO-KRIŽEVAČKE ŽUPANIJE.

U iznimnim situacijama natjecanja se mogu organizirati u suradnji s lokalnim vlastima, odnosno tijelima nadležnim za šport pri uredima državne uprave.

**Članak 4.**

1)Stalni sportovi u sustavu DP-a, za šk. god. 2016./2017. su:

*futsal, rukomet, košarka, odbojka, atletika i kros.*

2)Izvršni odbor HŠŠS-a može donijeti odluku, ovisno o financijskim sredstvima, da neki sport, pored stalnih sportova uđe u sustav DP-a, ako taj sport ispunjava neki od sljedećih kriterija:

- elementi sporta su zastupljeni u planu i programu nastave TZK za osnovne ili srednje škole,

- zahtjev za uvrštenjem sporta u DP podnese nacionalni sportski savez te priloži elaborat koji će sadržavati podatke o zastupljenosti tog sporta u Hrvatskoj te zainteresiranosti učenika za bavljenje tim sportom,

- Izvršni odbor HŠŠS-a procjeni da će organizacija natjecanja u tom sportu doprinijeti razvoju školskog sporta u Hrvatskoj.

**Članak 5.**

ŽP održati će se u ekipnoj konkurenciji u slijedećim športovima:

|  |
| --- |
| **Osnovne škole** |
|  | **dječaci** | **Djevojčice** |
| **1.** | **Futsal** | **Košarka** |
| **2.** | **Košarka** | **Rukomet** |
| **3.** | **Rukomet** | **Odbojka** |
| **4.** | **Atletika** | **Atletika** |
| **5.** | **Kros** | **Kros** |

1)Sustav održavanja županijskih natjecanja u sportskim igrama ( futsal, rukomet, košarka i odbojka) ovisi o broju prijavljenih ekipa po skupini:

a)PRIJAVLJENIH 6 EKIPA U SKUPINI:

•U skupini gdje ima 6 ekipa ždrijebom se izabiru 2 grupe po 3 ekipe.

•Ždrijebom se formiraju dvije grupe koje igraju po jednostrukom bod sustavu.

•Pobjednici skupina igraju susret za prvo mjesto, dok drugoplasirani iz skupina igraju susret za treće mjesto

•Utakmica za peto mjesto se na igra, već trećeplasirani u skupinama dijele peto mjesto.

b)PRIJAVLJENIH 5 EKIPA U SKUPINI:

•U skupini gdje ima 5 ekipa ždrijebom se izabiru 2 grupe. U jednoj grupi bit će 3 ekipe a u drugoj 2 ekipe.

•U grupi sa 2 ekipe igra se po kup sustavu, dok se u grupi od 3 ekipe igra po jednostrukom bod sustavu.

•Pobjednici skupina igraju susret za prvo mjesto, dok drugoplasirani iz skupina igraju susret za treće mjesto

c)PRIJAVLJENE 4 EKIPE U SKUPINI:

•U skupini s 4 ekipe igra se prema kup sustavu tako da se ždrijebom odrede polufinalni parovi.

•Pobjednici igraju finalni susret, utakmica za treće mjesto se igra.

d)PRIJAVLJENE 3 EKIPE U SKUPINI:

•Ukoliko se na poluzavršno natjecanje DP-a prijave tri ekipe, prijavljene ekipe igraju po jednostrukom bod sustavu.

e)PRIJAVLJENE 2 EKIPE U SKUPINI:

•Prijavljene ekipe će odigrati jednu utakmicu i pobjednik je ostvario plasman na Završnici DP-a.

f)PRIJAVLJENA 1 EKIPA U SKUPINI:

•Ukoliko se na natjecanje prijavi samo 1 ekipa, prijavljena ekipa će steći izravno pravo nastupa na Završnici.

2)Za atletiku i kros natjecanja se organiziraju primjerenim sustavom natjecanja.

|  |
| --- |
| ***1.2. Tijela Županijskog prvenstva*** |

**Članak 6.**

Povjerenstvo za organizaciju ŽP (u daljnjem tekstu Povjerenstvo ŽP) Županijskog prvenstva ima pet (5) članova koje imenuje i razrješava Izvršni odbor ŠŠS KKŽ na razdoblje od jedne školske godine.

Predsjednik i četiri člana Povjerenstva ŽP mogu biti članovi skupštine ŠŠS KKŽ, članovi Izvršnog odbora ŠŠS KKŽ i djelatnici ŠŠS KKŽ.

U školskoj godini 2016./2017. Izvršni odbor ŠŠS KKŽ imenovao je POVJERENSTVO ZA ORGANIZACIJU ŽP učenika 5. i 6. razreda u sastavu:

 1. Saša Šikić, prof.

 2. Matija Rušak, prof.

 3. Jasmina Markić, prof.

 4. Sanja Šandrovčan, prof.

 5. Marjana Fržović, prof.

Povjerenstvo ŽP odlučuje pravovaljano ako je nazočna natpolovična većina svih članova, a odluke donosi većinom glasova nazočnih članova.

**Članak 7.**

Povjerenstvo ŽP:

* daje Izvršnom odboru ŠŠS KKŽ prijedlog mjesta održavanja ŽP
* nakon što Izvršni odbor ŠŠS KKŽ odluči o mjestima oko održavanja ŽP, s domaćinom dogovara sve uvjete vezane za održavanje ŽP
* osigurava potrebne uvjete za rad Stručne službe ŽP
* osigurava odgovarajući broj sudaca, liječnika, zaštitara i ostalih službenih osoba za potrebe ŽP
* provodi ŽP te odlučuje o eventualnim nepravilnostima koja su nastala na istom
* odlučuje o pristiglim žalbama s ŽP
* odlučuje jesu li opravdana povećanja troškova organizacije ŽP
* vodi brigu o promociji i marketinškim aktivnostima ŽP
* obavlja i ostale poslove po nalogu Predsjednika ŠŠS KKŽ i Izvršnog odbora ŠŠS KKŽ.

|  |
| --- |
| ***1.3 Organizacija županijskog natjecanja*** |

**Članak 8**.

Natjecanje se organizira ukoliko se za natjecanje prijave najmanje dvije momčadi ŠŠD, članice ŠŠS KKŽ.

Ukoliko se za županijsko natjecanje prijavi jedna škola, natjecanje se ne organizira, već se ista prijavljuje izravno za POLUZAVRŠNO NATJECANJE DP.

**Članak 9.**

Organizator ŽP je škola i ŠŠS KKŽ. Na otvaranju natjecanja obavezno je postrojavanje svih sudionika natjecanja te intoniranje hrvatske himne uz isticanje hrvatske zastave.

**Članak 10.**

Provedba i domaćinstva ŽP, u pravilu se dogovaraju na sastanku koordinacije na kojem sudjeluju ravnatelji osnovnih i srednjih škola KKŽ ( članica ŠŠS KKŽ ) i predstavnici Upravnog odjela za prosvjetu, kulturu, znanost i sport KKŽ.

Koordinator sastanka je Upravni odjel za prosvjetu, kulturu, znanost i sport KKŽ.

Koordinator sastanka obvezan je pozvati predstavnika ŠŠS KKŽ.

Ukoliko predstavnik ŠŠS KKŽ ne bude pozvan Povjerenstvo ŽP ima pravo poništiti sve zaključke sastanka koordinacije i sazvati novi sastanak.

**Članak 11.**

Na sastanku koordinacije ŠŠS KKŽ obavezno je voditi zapisnik te isti pismenim putem u roku 7 dana dostaviti ŠŠS KKŽ.

**Članak 12.**

Sastanak koordinacije mora se održati najkasnije do 30. studenog za tekuću školsku godinu.

Na sastanku koordinacije potrebno je donijeti odluku o domaćinstvima i vremenu održavanja ŽP.

U slučaju da se na sastanku koordinacije ŠŠS KKŽ ne postigne dogovor o provedbi i domaćinstvima ŽP, odluku o provedbi i domaćinstvima ŽP će donijeti Povjerenstvo u roku od 30 dana od održavanja sastanka koordinacije ŠŠS KKŽ.

Svaki organizator ŽP obvezan je izvijestiti ŠŠS KKŽ o planiranom terminu natjecanja na službenom obrascu.

**Članak 13.**

Organizator svakog ŽP dužan je osnovati *Natjecateljsko povjerenstvo* koje se mora upoznati s odredbama *Propisnika.*

*Natjecateljsko povjerenstvo* može se o svim spornim pitanjima konzultirati s ŠŠS KKŽ i s Nacionalnim športskim savezom za pojedini šport.

**Članak 14.**

Prije početka natjecanja *Natjecateljsko povjerenstvo*:

* zaprima i provjerava dokumentaciju,
* upoznaje voditelje sa sustavom natjecanja,
* provodi ždrijebanje uz nazočnost voditelja momčadi,
* rukovodi natjecanjem i prati ponašanje svih sudionika.

**Članak 15.**

Ako se tijekom natjecanja utvrde neke od slijedećih nepravilnosti :

* natjecatelj nije upisan u prijavni list,
* natjecatelj nije učenik škole za čiju ekipu ŠŠD nastupa,
* natjecatelj posjeduje neispravne ili krivotvorene identifikacijske dokumente,
* druga kršenja odredbi ovog Propisnika

 Natjecateljsko povjerenstvo će poništiti postignute rezultate ekipe koja jer kršila odredbe

 Propisnika, te takvu momčad udaljiti s natjecanja.

Ekipa ŠŠD nema pravo nastaviti natjecanje i ostaje bez redoslijeda na tom natjecanju.

Natjecateljsko povjerenstvo će o utvrđenim činjenicama izvijestiti Povjerenstvo za organizaciju ŽP, a prema ekipi i ŠŠD će se primijeniti kaznene odredbe predviđene ovim Propisnikom.

**Članak 16.**

Natjecateljsko povjerenstvo može odgoditi početak natjecanja ako se utvrdi:

* da su razlozi kašnjenja neke ekipe opravdani,
* da odgoda početka natjecanja ne remeti raspored daljnjeg natjecanja.

**Članak 17.**

**Nakon završetka ŽP organizator je dužan dostaviti izvješće i rezultate natjecanja isključivo u elektroničkom obliku (Obrazac o izvješću o nastupu na ŽP):**

* **Školskom športskom savezu KKŽ,**
* **Školskim športskim društvima koja su sudjelovala na tom natjecanju.**

**Članak 18.**

Izvješće s natjecanja skupina i županijskog natjecanja dostavlja se na **''Obrascu o izvješću o nastupu na ŽP''** za svaki šport, za svaku konkurenciju odnosno spol posebno.

U izvješću (obrascu) obvezno mora biti navedeno:

1. organizator i domaćin ŽP, šport u kojem se natjecanje provodi;

2. datum održavanja natjecanja, kategorija, skupina i spol;

3. mjesto/grad održavanja natjecanja;

4. popis sudionika s nazivom ŠŠD, naziv škole i mjesta;

5. popis natjecateljskog povjerenstva;

6. rezultati natjecanja: unutar grupe razigravanja svih susreta opisno, ovisno o sustavu provedenog

 natjecanja s obzirom na karakter športa;

7. konačni poredak ekipa;

8. popis igrača svih ekipa sudionika ŽP;

9. popis sa podatcima za voditelje svih ekipa sudionika ŽP;

**Članak 19.**

Školski športski savez KKŽ dužan je svim ŠŠD podijeliti jednoobrazna priznanja za sudjelovanje na županijskim natjecanjima.

Uz zahtjev za izradu jednoobraznih „*Priznanja za sudjelovanje*“ treba navesti: naziv škole, naziv ŠŠD, spol, datum održavanja natjecanja i naziv organizatora.

*Zahtjev šalje organizator županijskog prvenstva, a treba ga poslati najmanje tri (3) dana prije održavanja županijskog prvenstva.*

**Članak 20.**

***Školska športska društva OŠ*** koja žele sudjelovati na Županijskom prvenstvu dužna su poslati pravilno popunjenu i ovjerenu prijavu na **obrascu A** **1** elektroničkim putem( e-mailom) ili poštom i to najkasnije tri (3) dana prije početka ŽP na adresu:

* **ŠKOLE DOMAĆINA PRVENSTVA i**
* ***ŠKOLSKOG ŠPORTSKOG SAVEZA KOPRIVNIČKO-KRIŽEVAČKE ŽUPANIJE***

***Potočka 26, 48260 KRIŽEVCI***

 ***- elektronička pošta:*** ***ssskkz48@gmail.com******,*** ***toni.svoboda@skole.hr******, toni.svoboda@gmail.com***

Prijave se neće prihvaćati poslije tog roka.

|  |
| --- |
| ***1.4. Pravo nastupa i prijave*** |

**Članak 21.**

Za ekipu ŠŠD mogu nastupiti učenici i učenice 5. i 6. razreda koji imaju status redovno upisanog učenika, odnosno učenice škole za koju nastupa. Učenici sedmog i osmog razreda nemaju prava nastupa.

Svi učenici tijekom jedne školske godine mogu nastupati isključivo za školu odnosno ŠŠD u koju su upisani na početku školske godine.

Svi učenici tijekom jedne školske godine mogu nastupati samo za jedno školsko društvo unutar županije.

U iznimnim slučajevima Povjerenstvo ŽP može odlučiti drugačije.

**Članak 22.**

Pravovaljanim dokumentom, kojim se potvrđuje da su prijavljeni učenici u statusu redovnih učenika škole, smatra se ***Prijavni list***, ovjeren i potpisan od ravnatelja škole.

**Na svim županijskim natjecanjima dozvoljeno je prisustvo jednog mentora ili voditelja.**

**(1)Mentor je učitelj odnosno nastavnik tjelesne i zdravstvene kulture koji obavezno mora biti djelatnik škole koja sudjeluje na natjecanjima u organizaciji HŠŠS-a i zadovoljava uvjete iz članka 59. i 60. Zakona o sportu.**

**(2)Voditelj je osoba koja je također djelatnik škole koja sudjeluje na natjecanjima u organizaciji HŠŠS-a ali ne mora biti učitelj odnosno nastavnik tjelesne i zdravstvene kulture već je učitelj odnosno nastavnik nekog drugog predmeta.**

**(3)Škola može na natjecanja u organizaciji HŠŠS-a poslati osobu koja je vanjski suradnik ali ta osoba mora zadovoljavati uvjete iz članka 59. i 60. Zakona o sportu.**

**Ukoliko se u Prijavnom listu navodi osoba koja nije učitelj odnosno nastavnik tjelesne i zdravstvene kulture onda obavezno u Prijavnom listu mora biti navedeno ime i prezime mentora.**

**Ukoliko se u Prijavnom listu navodi osoba iz stavka 3. ovog članka, ime i prezime mentora nije obavezno u Prijavnom listu.**

Prijavni list, ovjeren od ravnatelja škole ŠŠD mora dostaviti Organizatoru ŽP najkasnije tri (3) dana prije početka ŽP.

Ukoliko ŠŠD ne dostavi Prijavni list tri (3) dana ranije, nema pravo sudjelovanja na natjecanju.

Ukoliko ŠŠD želi odustati od ŽP za koje se prijavilo, onda to mora učiniti najmanje dva dana prije održavanja ŽP.

Obavijest o svom nedolasku mora poslati faksom, mailom ili poštom provoditelju ŽP.

ŠŠD koje odustane od ŽP, a ne postupi prema gore navedenoj proceduri izreći će se odgovarajuća kazna temeljem odredbi ovog Propisnika.

**Članak 23.**

Identifikacija učenika obavlja se na samom natjecanju predočenjem **Prijavnog lista** **natjecatelja ovjerenog potpisom ravnatelja i žigom škole.**

**Ravnatelji škola i voditelji ekipa su izravno odgovorni za istinitost podataka na Prijavnim listama.**

Natjecatelj bez ispravnih identifikacijskih dokumenata ni pod kojim uvjetima ne može nastupiti na natjecanju.

**Članak 24.**

ŠŠD čiji su natjecatelji prvaci županijskog prvenstva prijavljuju se za sudjelovanje organizatoru natjecanja na višem stupnju natjecanja (poluzavršno).

ŠŠS KKŽ dužan je obavijestiti organizatora poluzavršnog natjecanja o tome koja škola, odnosno ŠŠD ima pravo nastupa na poluzavršnom natjecanju.

**Članak 25.**

 Prijava natjecatelja za sudjelovanje na školskim športskim natjecanjima ( ŽP i PZ prvenstvima ) obavlja se na propisanim obrascima za pojedini šport .

**Članak 26.**

Organizator ŽP će najkasnije 7 (sedam) dana prije početka održavanja natjecanja ŠŠS KKŽ ili školama sudionicama dostaviti pismenu obavijest o mjestu i vremenu održavanja natjecanja.

**Članak 27.**

Na županijskom prvenstvu, voditelj ekipe dužan je prije početka natjecanja Natjecateljskom povjerenstvu predočiti:

1. **ovjereni izvornik Prijavnog lista** koji treba biti istovjetan prijavnom listu koji je prethodno poslan školi organizatoru natjecanja putem faksa ili e-maila ili

2. važeće iskaznice izdane od strane HŠŠS ili važeće, ovjerene i pravilno ispunjene Zahtjeve za izdavanjem iskaznice ne starijih od 90 dana.

Ukoliko mentor/voditelj ekipe ne ispuni obaveze iz ovog članka, njegova ekipa neće moći nastupati na natjecanju.

Samo učenici i mentori/voditelji koji su upisani u Prijavnu listu imaju pravo nastupa na poluzavršnom natjecanju ili Završnici DP-a.

Identifikacija mentora/voditelja obavlja se predočenjem iskaznice izdanih od strane HŠŠS-a, važeće osobne iskaznice ili važeće putovnice.

Natjecatelj i mentor/voditelj bez ispravnih identifikacijskih dokumenata ni pod kojim uvjetima ne može nastupiti na natjecanju.

Koordinator može u bilo kojem trenutku zatražiti od mentora/voditelja dodatnu identifikaciju učenika.

**Članak 28.**

Samo natjecatelji koji su upisani u obrazac prijave imaju pravo nastupa na ŽP.

Svaki natjecatelj dužan je sa sobom imati zdravstvenu iskaznicu i liječničko uvjerenje da je sposoban za natjecanje ( liječničko uvjerenje može biti pojedinačno ili **skupno** **– ovjera liječnika za sve natjecatelje na Prijavnom listu**).

Liječničko uvjerenje može izdati liječnik specijalist školske medicine, odnosno izabrani liječnik specijalist pedijatar ili izabrani liječnik specijalist opće i/ili obiteljske medicine.

Za liječničko uvjerenje ne priznaje se iskaznica klubova i nacionalnih saveza.

**Članak 29.**

Ekipa u natjecanju nastupa pod nazivom ŠŠD. U slučaju istih naziva ŠŠD-a pored naziva ŠŠD mora napisati ime mjesta iz kojeg dolaze.

**1.5. Tijela županijskog natjecanja**

*NATJECATELJSKO POVJERENSTVO*

**Članak 30.**

ŠŠS KKŽ iz svojih redova imenuje predstavnika provoditelja natjecanja koji je ujedno i predsjednik Natjecateljskog povjerenstva, a ne smije biti mentor/voditelj ekipe koja sudjeluje u natjecanju.

Natjecateljsko povjerenstvo sastoji se od svih mentora/voditelja ekipa na natjecanju i predsjednika Natjecateljskog povjerenstva.

Natjecateljsko povjerenstvo donosi odluke većinom nazočnih članova, a u slučaju jednakog broja glasova odlučujući je glas predsjednika Natjecateljskog povjerenstva.

Članovi Natjecateljskog povjerenstva dužni su prisustvovati proglašenju pobjednika u protivnom će im se izreći mjera sukladno Disciplinskom pravilniku.

**Članak 31.**

Zadaci predsjednika Natjecateljskog povjerenstva:

- u suradnji s članovima Natjecateljskog povjerenstva (mentor/voditelj ekipe A provjerava dokumentaciju ekipe B i obrnuto) zaprima i provjerava dokumentaciju sudionika

- provodi ždrijebanje

- rukovodi natjecanjem i prati ponašanje svih sudionika

- upoznaje suce s Posebnim odredbama Propisnika

- zaprima pisane prigovore

|  |
| --- |
| ***1.6. Natjecanje*** |

**Članak 32.**

Za nesmetano održavanje natjecanja domaćin natjecanja dužan je:

 - osigurati sve tehničke i organizacijske uvjete prema pravilima športa i ovog Propisnika.

 - osigurati odgovarajuću zdravstvenu zaštitu na mjestu natjecanja, kao i unaprijed odrediti postupak

 zbrinjavanja ozlijeđenog natjecatelja

 - na vrijeme izvijestiti sve sudionike natjecanja o spomenutim uvjetima.

**Članak 33.**

Redoslijed ekipa određuje se na temelju ''Posebnih odredbi'' ovog Propisnika i prema pravilima i propisima Nacionalnih športskih saveza.

**Članak 34.**

Ekipe i natjecatelji dužni su postupati prema uputama ŠŠS KKŽ, a ukoliko ne postupe kaznit će ih se temeljem članka 41. ovog Propisnika.

**Članak 35.**

Članovi momčadi ŠŠD moraju imati iste dresove i mogu nastupati samo u dresovima ŠŠD-a.

Nastup u dresovima s klupskim obilježjima nije dozvoljen.

U športovima u kojima su po pravilima igre potrebni brojevi na dresovima, natjecatelji mogu nastupiti samo u dresovima s vidljivo označenim brojevima.

U slučaju da momčadi koje nastupaju imaju dresove iste boje, drugo imenovana momčad mora obući dres druge boje.

**Članak 36.**

U zapisnike s utakmica i u sve ostale službene isprave kao i u izvješća s natjecanja upisuju se potpuni podaci (naziv ŠŠD, naziv škole i mjesta).

**Članak 37.**

Natjecanja se održavaju po *Općim i Posebnim odr*edbama ovog *Propisnika*. Ako se neko sporno pitanje ne može nedvojbeno riješiti ovim *Propisnikom,* za rješavanje samo takvih pitanja primjenjuju se pravila Nacionalnih športskih saveza.

**Članak 38.**

Na ŽP ekipe su dužne prisustvovati sveukupnom natjecanju uključujući otvaranje i zatvaranje ŽP, a isključivo *Povjerenstvo za organizaciju ŽP* može iz opravdanih razloga nekoj ekipi odobriti izostanak s dijela natjecanja.

Svaki samovoljan i bezrazložan izostanak s dijela natjecanja ekipe ili pojedinca Povjerenstvo za organizaciju ŽP smatra kao vrlo težak oblik nešportskog i nedoličnog ponašanja, te će izreći odgovarajuću kaznu temeljem članka 41. ovog Propisnika.

Ekipe ŠŠD mogu na natjecanje donijeti transparent sa ispisanim nazivom ŠŠD i škole.

|  |
| --- |
| ***1.7. Ponašanje sudionika, prekršaji, kazne i prigovori*** |

**Članak 39.**

Sudionikom ŽP (na svim razinama natjecanja) smatra se svaki prijavljeni član neke ekipe i voditelj-trener te ekipe.

Sudionici ŽP (na svim razinama natjecanja) dužni su se tijekom natjecanja, ali i izvan športskih borilišta ponašati u skladu s pravilima ovog Propisnika i lijepog ponašanja.

**Članak 40.**

Težinu prekršaja utvrđuje Natjecateljsko povjerenstvo ŽP te donosi odluku koja će se prekršajna mjera primijeniti.

Prekršitelj se na izrečenu kaznu, u roku od tri (3) dana, može žaliti povjerenstvu za organizaciju ŽP ŠŠS KKŽ koji mora donijeti odluku u roku sedam (7) dana od zaprimanja žalbe i njegova odluka je konačna.

**Članak 41.**

1)Prigovor na pravo nastupa mentor/voditelj ekipe koja nastupa predaje predsjedniku Natjecateljskog povjerenstva prije početka natjecanja.

2)Natjecateljsko povjerenstvo rješava pisane prigovore vezane uz pravo nastupa prije početka natjecanja.

3)Ukoliko ŠSD želi uložiti prigovor na natjecanje to će učiniti na način da mentor/voditelj ŠSD-a potpiše službeni zapisnik i to na predviđenom mjestu za ulaganje prigovora, a obrazloženje prigovora treba predati predsjedniku Natjecateljskog povjerenstva u roku od petnaest minuta po završetku natjecanja.

4)Prigovor na održano natjecanje (tijek, završetak, rezultat, materijalna povreda pravila i sl.) Natjecateljsko povjerenstvo dužno je riješiti prije nastavka natjecanja.

5)Odluka Natjecateljskog povjerenstva na podneseni pisani prigovor mora biti potpisana od strane predsjednika Natjecateljskog povjerenstva, u skladu s Propisnikom, pravilima sportske grane i ovim Pravilnikom te u jednom primjerku uručena sudionicima natjecanja.

6)Mentori/Voditelji koji su u sporu nemaju prava glasa pri donošenju odluke, a u slučaju jednakog

 broja glasova odlučujući je glas predsjednika Natjecateljskog povjerenstva.

7)Na odluku Natjecateljskog povjerenstva, podnositelj pisanog prigovora može se žaliti u roku od tri dana Disciplinskoj komisiji HŠSS-a na adresu HŠSS-a.

8)Natjecateljsko povjerenstvo će o utvrđenim činjenicama izvijestiti ŽŠSS ekipa sudionica natjecanja, HŠSS i Disciplinsku komisiju.

**Članak 42.**

Prekršaj nešportskog ili nedoličnog ponašanja može se ocijeniti kao:

* **lakši oblik nedoličnog ili nešportskog ponašanja:** ( na primjer: drsko ponašanje, nepoštivanje odluka suca ili koordinatora natjecanja)

 sankcija je *pismena opomena školi i udaljavanje ekipe ŠŠD (u toj disciplini) iz daljnjeg natjecanja u tekućoj školskoj godini.*

* **teži oblik nedoličnog ili nešportskog ponašanja:** ( na primjer: izrazito nešportsko ponašanje ili učestalo verbalno vrijeđanje ):

 *sankcija je pismena opomena školi i udaljavanje ekipe ŠŠD (u toj disciplini) iz daljnjeg natjecanja u tekućoj i idućoj školskoj godini.*

* **vrlo teški oblik nedoličnog ili nešportskog ponašanja** (na primjer: fizički nasrtaj, krivotvorenje

 dokumenata, konzumiranje alkohola i opijata, uništavanje inventara sankcije mogu biti :

 - *pismena opomena školi i udaljavanje ekipe ŠŠD (u toj disciplini) iz daljnjeg natjecanja u*

 *tekućoj i idućoj školskoj godini,*

 -*voditelju-treneru zabranit će se rad s ekipom ŠŠD s vremenskim ograničenjem od najmanje*

 *dvije školske godini*

 - *uskratit će se stimulacija ekipi ŠŠD-a u tekućoj i idućoj školskoj godini,*

 - *uskratit će se nadoknada putnih troškova školi i dnevnica voditelju-treneru koji su nastali*

 *sudjelovanjem ekipe ŠŠD na tom natjecanju.*

* *U slučaju krivotvorenja dokumenata, podnijeti će se kaznena prijava Državnom odvjetništvu protiv voditelja ŠŠD i protiv ravnatelja škole ili neke druge osobe za krivotvorenje dokumenata*
* *U slučaju vrlo teškog oblika nedoličnog ili nešportskog ponašanja, a ako nadležno tijelo ŽP odluči tako, može se trenutno udaljiti pojedinca ili ekipu s mjesta okupljanja, smještaja ili športskog natjecanja.*

**Članak 43.**

U slučaju da je učinjena materijalna šteta ili se konzumira alkohol i opijati i utvrdi počinitelj, nadležno tijelo ŽP ima pravo trenutno udaljiti počinitelja štete s mjesta okupljanja, smještaja ili športskog natjecanja, te će se podnijeti prekršajna prijava.

O prekršaju će se podnijeti pismeno izvješće ŠŠS KKŽ.

Ukoliko je voditelj-trener ekipe pod utjecajem alkohola ili opijata nadležno tijelo ŽP primijenit će iste sankcije.

Sve troškove učinjene materijalnom štetom snosi školsko športsko društvo, odnosno škola za koju počinitelj nastupa.

**Članak 44.**

Nadležno tijelo ŽP će provesti postupak utvrđivanja događaja tražeći očitovanje sudionika, provjerit će sve navode te donijeti *odluku o izricanju mjere u cilju suzbijanja nedoličnog ili nešportskog ponašanja.*

**Članak 45.**

Pravo tumačenja, te donošenje izmjena i dopuna ovog Propisnika ima Izvršni odbor ŠŠS KKŽ.

|  |
| --- |
| ***2 . POSEBNE ODREDBE*** |

**2.1. FUTSAL**

**Članak 1.**

Natjecanje se održava po ovim pravilima i po pravilima igre za mali nogomet-futsal Hrvatskog

nogometnog saveza.

**Članak 2.**

ŽP održat će se konkurenciji dječaka 5. i 6. razreda osnovnih škola.

**Članak 3.**

Ekipa se sastoji od najviše deset igrača i jednog voditelja-trenera.

**Članak 4.**

Na natjecanju ekipa treba imati dresove s brojevima,a različite boje od protivničke ekipe.

**Članak 5.**

1) Ekipa igra s četiri igrača u polju i vratarom (4+1).

2)Utakmice se igraju s futsal loptama broj „4“.

**Članak 6.**

1)Ekipa ne može započeti utakmicu ukoliko nema četiri igrača u polju i vratara (4+1).

2)Ukoliko ekipa ostane s dva igrača u polju, utakmica se prekida i registrira s tri na prema nula za protivnika (za ekipu koja ima više igrača) ili ako je tog trenutka rezultat veći od navedenog, registrirat će se taj rezultat.

**Članak 7.**

Natjecanje se održava na igralištu dimenzija dužine 25-42 m i širine 15-20 metara s rukometnim golovima.

**Članak 8.**

1)Vrijeme jedne utakmice iznosi 2 x 15 minuta s odmorom od 5 minuta.

2) Vrijeme se ne zaustavlja poslije sučeva zvižduka, osim u slučaju time-outa ili izvanrednih događaja kao što je teža ozljeda, disciplinski prekršaj sudionika, publike ili tehničkog kvara.

3)Posljednje dvije (2) minute utakmice, igra se čista igra (vrijeme se zaustavlja u svakom

prekidu, a nastavlja kad lopta nakon prekida ponovno bude u igri)

**Članak 9.**

Kod odigravanja utakmica za 3. i 1. mjesto u slučaju neriješenog rezultata izvode se izravni udarci s udaljenosti od 6m i to naizmjenično po tri natjecatelja svake ekipe.

Ako se i tada ne dobije pobjednik, izvode se izravni udarci i to naizmjenično po jedan igrač iz svake ekipe, koji je prijavljen u zapisnik (na način kako nalažu futsal pravila), sve dok se ne dobije pobjednik u jednakom broju izvođenja izravnih udaraca.

Ukoliko se igra po jednostrukom bod sustavu na kojem su prijavljene tri (3) ekipe i kad se igra u skupinama u slučaju neriješenog se rezultata obavezno izvode izravni udarci s udaljenosti od 6m, a ekipe za neriješeni rezultat dobivaju po jedan bod i registrira se pobjednik i pobjednik izvođenja izravnih udaraca što može određivati bolje plasiranu ekipu u slučaju članka 11.

**Članak 10.**

Pobjednik dobija tri boda, u slučaju neriješenog rezultata momčadi dobivaju po jedan bod, dok poraženi ne dobiva bodove.

**Članak 11.**

Ako ekipe osvoje isti broj bodova pobjednika odlučuje:

1. međusobni susret

2. razlika između danih i primljenih zgoditaka,

3. više postignutih zgoditaka,

4. ždrijeb.

**Članak 12.**

1)Svaka ekipa ima pravo u svakom poluvremenu jedanput zatražiti minutu odmora (time-out).

2)Minutu odmora može tražiti voditelj-trener, a odobrava se u prvom prekidu igre.

**Članak 13.**

Zamjena se obavlja kada je lopta u igri ili izvan igre i na nju se primjenjuju sljedeći uvjeti:

- igrač koji napušta igralište mora to učiniti u vlastitom području označenom za zamjene.

- igrač koji ulazi na igralište mora to učiniti u vlastitom području označenom za zamjene,

ali tek kada je igrač koji napušta igralište potpuno prešao uzdužnu crtu.

- zamjenski igrač podliježe ovlastima i odlukama suca, bez obzira na to je li pozvan u igru

ili ne.

- zamjena je dovršena kada zamjenski igrač stupi na igralište. Od tog trenutka on postaje

aktivni igrač, a igrač kojeg zamjenjuje to prestaje biti.

- broj zamjena nije ograničen.

**Članak 14.**

1)Vratar može igrati u kaznenom prostoru samo kako nalažu pravila za mali nogomet-futsal

Hrvatskog nogometnog saveza.

2)Vratar mora nositi opremu koja ga jasno razlikuje od ostalih igrača.

**Članak 15.**

1)U igri se primjenjuje pravilo akumuliranog prekršaja ( 5 prekršaja u poluvremenu ).

2)Nakon pet akumuliranih prekršaja za svaki sljedeći prekršaj izvodi se izravan slobodan udarac

 s 10 metara.

3)Akumulirani prekršaji se ne prenose iz prvog u drugo poluvrijeme.

**Članak 16.**

1)Zbog težeg prekršaja ili nesportskog ponašanja igrača, igrač dobiva žuti karton.

2)Drugi žuti karton istom igraču automatski povlači crveni karton.

3)Igrač koji je dobio crveni karton isključuje se i napušta igru i klupu za rezervne igrače te u toj utakmici ne može sudjelovati u igri.

4)Nakon isteka od 2 minute, isključenog igrača može zamijeniti rezervni igrač.

5)Ako ekipa s više igrača postigne zgoditak, zamjenski igrač može ući u igru prije isteka kazne

od 2 minute, a ako ekipa s manjim brojem igrača postigne pogodak, igra se nastavlja bez

promjene broja igrača.

6)Ukoliko igrač u jednoj utakmici dobije 2 žuta kartona (crveni karton), ima pravo nastupa na sljedećoj utakmici.

7)U slučaju kažnjavanja igrača s izravnim crvenim kartonom (zbog izrazito grubog prekršaja,

drskog ponašanja, napada na suca), tom se igraču po automatizmu zabranjuje nastup na sljedećoj utakmici, a o eventualnim dodatnim sankcijama odlučuje Natjecateljsko povjerenstvo.

**Članak 17.**

Svaki izlazak lopte cijelim obujmom preko uzdužne crte (aut), odnosno poprečne crte (korner),

izvodi se nogom.

**Članak 18.**

Ako ekipe osvoje isti broj bodova pobjednika odlučuje:

1. razlika između danih i primljenih zgoditaka,

2.međusobni susret,

3. više postignutih zgoditaka,

4. ždrijeb.

**2.2. KOŠARKA**

**Članak 1.**

Natjecanje se održava po ovim pravilima i po pravilima Hrvatskog košarkaškog saveza.

**Članak 2.**

Natjecanje će se održavati, ukoliko dvorana zadovoljava tehničke uvjete, prema košarkaškim

pravilima za 2015./2016. godinu, a ukoliko dvorana ne zadovoljava spomenute tehničke uvjete

igrati će se prema dosadašnjim pravilima.

**Članak 3.**

Ekipa se sastoji od najviše dvanaest igrača i jednog voditelja-trenera.

**Članak 4.**

Utakmica može početi ako svaka ekipa u polju ima po pet igrača.

**Članak 5.**

1)Vrijeme jedne utakmice iznosi 4x5 minuta čiste igre s odmorom od 2 minute nakon I. i III.

četvrtine i odmorom od 5 minuta nakon II. četvrtine.

2)Učenici igraju loptama broj „7“, a učenice s loptama broj „6“.

3)Linija slobodnih bacanja bliža je košu za 1 metar, potrebno je označiti skraćene linije slobodnih bacanja.

4)Ekipa ne može nastupiti ukoliko nema prijavljenih minimalno osam (8) igrača.

**Članak 6.**

Minuta odmora

1)Svakoj momčadi se mogu odobriti:

•2 minute odmora tijekom prvog poluvremena

•3 minute odmora tijekom drugog poluvremena, no najviše 2 minute odmora u zadnje 2

minute drugog poluvremena,

•1 minuta odmora tijekom svakog produžetka.

2)Neiskorištene minute odmora ne mogu se prenijeti u sljedeće poluvrijeme ili produžetak.

3)Minutu odmora može zatražiti samo voditelj/mentor.

4)Minuta odmora se ne odobrava momčadi koja je postigla pogodak, kada sat za igru pokazuje 2:00 minute ili manje u četvrtom razdoblju ili svakom produžetku, nakon uspješnog pogotka iz igre osim ako je sudac zaustavio igru.

**Članak 7.**

1)Na svim razinama natjecanja, u slučaju neriješenog rezultata igra se produžetak od 3 minute.

2)Ukoliko se ni tada ne dobije pobjednik igraju se dodatne tri minute dok se ne dobije pobjednik.

**Članak 8.**

1)Igra se prema modificiranim pravilima Passarele.

2)Jedan igrač može u prve tri četvrtine igrati najviše u dvije četvrtine.

3)Za vrijeme trajanja prve tri četvrtine izmjene igrača moguće su samo u slučaju 5 osobnih grešaka ili povrede.

4)Igraču koji je ušao kao zamjena, vrijeme provedeno u igri računa se kao igranje cijele četvrtine.

5)Svaku četvrtinu mentor/voditelj može započeti s drugačijom postavom.

6)U četvrtoj četvrtini igraju igrači prema izboru voditelja, a moguće su izmjene po želji.

7)Dozvoljeno je igranje svih vrsta košarkaških obrana.

**Članak 9.**

1.Za pobjedu se dobiva dva boda, a za poraz jedan bod.

2.U slučaju da ekipe u imaju jednak broj bodova prvo se gledaju međusobni susreti, a

ako se i na taj način ne može odrediti bolja ekipa onda se primjenjuje pravilo „koš količnika“.

3.U slučaju da se poredak ne može odrediti niti „koš količnikom“ poredak se određuje

ždrijebom.

**2.3. RUKOMET**

**Članak 1.**

Natjecanje se održava po ovim pravilima i po pravilima Hrvatskog rukometnog saveza.

**Članak 2.**

1) Ekipa se sastoji od najviše četrnaest igrača i jednog voditelja-trenera.

2) Utakmica može početi ako svaka momčad ima u polju po šest igrača i vratara.

**Članak 3.**

1)Vrijeme jedne utakmice iznosi 2 x 15 minuta s odmorom od 5 minuta.

2)U natjecanju osnovnih škola dječaci igraju s loptom broj „1“, a djevojčice s loptom broj „0“.

**Članak 4.**

1)U svakom poluvremenu ekipa ima pravo na jedan time-out u trajanju od jedne minute, a može ga tražiti voditelj-trener.

2)U tijeku time-outa sat za mjerenje vremena se zaustavlja.

**Članak 6.**

1)Zbog prekršaja igrač dobiva žuti karton (opomenu).

2)Ponovljeni prekršaji istog igrača mogu se kazniti isključenjem od 1 minute.

3)Igrač koji je treći puta isključen na 1 minutu dobiva crveni karton (diskvalifikaciju), napušta

igru i klupu za rezervne igrače.

4)Nakon isteka 1 minute diskvalificiranog igrača može zamijeniti drugi igrač.

5)U slučaju izravnog crvenog kartona igrač napušta teren i klupu za rezervne igrače, tom se

igraču po automatizmu zabranjuje nastup na sljedećoj utakmici, a o eventualnim dodatnim

sankcijama odlučuje Natjecateljsko povjerenstvo.

6)Umjesto isključenog igrača nakon 1 minute ulazi zamjenski igrač s klupe.

**Članak 7.**

1)U utakmicama za konačni poredak, koje se igraju po kup sustavu, u slučaju neriješenog rezultata izvode se sedmerci i to naizmjenično po pet igrača svake ekipe.

2)Ne dobije li se i tada pobjednik, svaka ekipa naizmjence izvodi po jedan sedmerac dok se ne dobije pobjednik.

3)Sedmerce ne smiju izvoditi igrači koji su isključeni iz igre.

1)Ako na ŽP sudjeluje više od dviju ekipa igra se jednostruki bod sustav (svatko sa svakim), za pobjedu se dobiva dva boda, za neriješeno jedan bod, a za poraz momčad ne dobiva bodove.

2)U slučaju da momčadi imaju jednak broj bodova redoslijed se određuje na slijedeći način:

1. međusobni susret;

2. gol razlika;

3. tko je dao više golova

4.ždrijeb

**2.4. ODBOJKA**

**Članak 1.**

Natjecanje se održava po ovim pravilima i po pravilima Hrvatskog odbojkaškog saveza.

**Članak 2.**

1)Ekipa se sastoji od najviše dvanaest igrača i jednog voditelja-trenera.

2)Samo igrači upisani iz Prijavnog lista u zapisnik mogu ući u igralište i igrati na utakmici.

3)Svaka ekipa ima mogućnost prijaviti u popisu od dvanaest igrača i dva specijalizirana

igrača: libera.

4)Utakmice se odigravaju s loptom težine 200- 250 g koju osigurava domaćin (organizator) natjecanja.

**Članak 3.**

1)Utakmica može početi ako svaka ekipa ima u polju šest igrača.

2)Prije početka svakog seta voditelj-trener ekipe mora na listiću postave predati početnu postavu

svoje ekipe.

3)Ispravno popunjen i potpisan listić voditelj-trener ekipe predaje zapisničaru.

**Članak 4.**

1)Jednoj ekipi dopušteno je najviše šest zamjena u istom setu.

2)Istodobno može biti zamijenjen jedan ili više igrača.

**Članak 5.**

 1)Libero mora biti upisan prije utakmice u poseban redak zapisnika rezerviran u tu svrhu.

 2)Njegov broj mora također biti dodan na listić postave za prvi set.

 3)Visina mreže za obje konkurencije je 210cm.

**Članak 6.**

1)Oprema igrača sastoji se od majice, gaćica, čarapa i športske obuće.

2)Boja i dizajn majica, gaćica i čarapa moraju biti jednaki za čitavu ekipu, osim za libera.

3)Majice igrača moraju biti označene brojevima od jedan do dvanaest.

4)Brojevi na majicama moraju se nalaziti na sredini prsa i leđa.

**Članak 7.**

 Visina mreže za obje konkurencije je 210cm.

**Članak 8.**

1)Svaka ekipa ima pravo na najviše dva odmora.

2)Svi odmori traju 30 sekundi.

3)Tehnički odmori tijekom 1. i 2. seta također po 30 sekundi .

4)U odlučujućem (trećem) setu nema „Tehničkog odmora“, ali svaka ekipa može zatražiti dva

propisana odmora u trajanju od 30 sekundi.

**Članak 9.**

 U slučaju da ekipe imaju jednak broj bodova redoslijed se određuje na slijedeći način**:**

1. Set razlika;

2. količnik dobivenih i izgubljenih setova;

3. količnik poena svih odigranih utakmica;

4. ždrijeb

**Članak 10.**

1)Set (osim odlučujućeg, trećeg seta koji se igra do 15 poena s razlikom od najmanje dva poena) dobiva ekipa koja je prva osvojila 25 poena s razlikom od najmanje dva poena.

2)U slučaju izjednačenog rezultata 24:24, igra se nastavlja dok se ne postigne vodstvo od dva

poena.

**Članak 11.**

1)Stanke između setova traju tri minute.

2)Za to vrijeme obavlja se promjena polja igrališta te se upisuje postava ekipe u zapisnik.

**Članak 12.**

Prije početka utakmice zajedničko zagrijavanje na mreži je 10 minuta.

**2.5. ATLETIKA**

**Članak 1.**

Natjecanje se održava po ovim pravilima i po pravilima Hrvatskog atletskog saveza.

**Članak 2.**

1.Ekipe ŠŠD-a čine najviše sedam (7) natjecatelja i tri (3) rezervna te od mentora/ voditelja ekipe.

Rezervne natjecatelje mentor/voditelj slobodno koristi sukladno stavku 3. ovog članka ili kao dio štafete.

2.Ekipe ŠŠD-a smije nastupiti ukoliko prijavi minimalno sedam (7) natjecatelja, ali mora nastupati u

svim disciplinama koje propisuje ovaj Propisnik za kategoriju i konkurenciju u kojoj se ekipa

ŠŠD-a natječe.

3.Rezervni natjecatelji mogu se prijaviti na tehničkom sastanku prije natjecanja umjesto bolesnog, ozlijeđenog ili prijavljenog natjecatelja. Nakon toga izmjene više nisu moguće.

4.Na tehničkom sastanku nije dozvoljeno mijenjanje disciplina, odnosno učenik koji je

prijavljen u disciplini ne može više nastupati u nekoj drugoj disciplini.

5.Na tehničkom sastanku su utvrđuje satnica natjecanja i ona je konačna.

6.Konačni sastav štafeta se predaju sucima za trčanja sat vremena prije početka štafetne utrke.

**Članak 3.**

1)Svaki natjecatelj može nastupiti u jednoj disciplini i u štafeti.

2)Natjecatelji prijavljeni za 600 m nemaju pravo nastupa u štafetama.

**Članak 4.**

Natjecanje će se održati u sljedećim disciplinama:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **100m** | **200m** | **600m** | **Dalj****( zona) ( 1)** | **vis** | **Suvanje medicinke sa prsa suručno ( 2)** | **Bacanje vorteksa (3)** | **Štafeta****4x100m** |
| **dječaci** | **\*** | **\*** | **\*** | **\*** | **\*** | **1kg** | **\*** | **\*** |
| **djevojčice** | **\*** | **\*** | **\*** | **\*** | **\*** | **1kg** | **\*** | **\*** |

**(1)** Zona za odraz se iscrtava ispred doskočišta u dimenzijama 1x1m. Zona mora biti posuta

vapnom ili kredom, a nakon svakog pokušaja otisak stopala mora biti obrisan.

**(2)**Suvanje medicinke se izvodi s tvrde površine na kojoj je nacrtana linija dužine 1m.

Natjecatelj mora stati s oba stopala prstima do linije i izbaciti medicinku suručno s prsa **bez**

**prethodnih zamaha rukama („košarkaško dodavanje“).**

Natjecatelj smije stati preko crte (prestupiti) nakon što je medicinka napustila njegove ruke.

Dakle ne mora se zadržati iza linije. Medicinka mora padati na podlogu na kojoj će se jasno

vidjeti otisak medicinke (trava, tenisit...). Rezultat se mjeri od sredine linije za bacanje,

odnosno njezina ruba koji je bliži prstima stopala na početku zadatka pa do prvog otiska koji

je medicinka ostavila na tlu.

**(3)**Vorteks je gumena raketa za bacanje i nije standardizirana atletska sprava. Važno je da su

sve sprave na pojedinom natjecanju iste veličine i težine, te da svaki natjecatelj može bacati sa

spravom prema vlastitom odabiru. Natjecatelji ne smije bacati vlastitu spravu.

**Članak 5.**

1)Ekipni poredak dobiva se zbrajanjem osvojenih bodova ekipe po disciplinama. Ukoliko je n

ekipa prisutno na natjecanju tada prvoplasirani natjecatelj dobiva nbodova, drugoplasirani n-1bodova, trećeplasirani n-2itd. Posljednji natjecatelj dobiva 1 bod.

2)U štafetama vrijedi pravilo dvostrukog bodovanja. Tako prvoplasirana štafeta dobiva n\*2 bodova, drugoplasirana (n-1)\*2bodova, trećeplasirana (n-2)\*2itd . Posljednja štafeta dobiva 2 boda.

3)U slučaju jednakog broja bodova bolja je ekipa koja je osvojila veći broj pobjeda po

disciplinama. Ukoliko ni tada nema razlike, bolja je ekipa s većim brojem osvojenih 2. mjesta,

3. mjesta itd

**Članak 6.**

U trkačkim disciplinama se ne primjenjuje pravilo diskvalifikacije prvog preuranjenog starta, već će se natjecatelj diskvalificirati ukoliko isti natjecatelj ponovi preuranjeni start.

**Članak 7.**

1)U disciplinama skok u dalj (zona), bacanje medicinke i bacanje vorteksa svi natjecatelji imaju pravo na četiri pokušaja.

2)U skoku u vis natjecanja započinju na sljedećim visinama:

100 cm djevojčice, 110 cm dječaci

3)Podizanje letvice:

- Kod djevojčica do visine od 120 cm letvica se podiže za 5 cm, a nakon 120 cm, letvica se podiže za 3 cm.

- Kod dječaka do visine od 130 cm letvica se podiže za 5 cm, a nakon 130 cm, letvica se podiže za 3 cm.

3)Svaki natjecatelj ima pravo na tri pokušaja, ukoliko ruši letvicu tri puta za redom, gubi pravo daljnjeg nastupa.

  U slučaju istog zbroja bodova prvo mjesto osvaja ŠŠD koji osvoji više prvih mjesta,

odnosno drugih, trećih itd.

**Članak 8.**

1)Mentori/voditelji ne smiju ulaziti na teren tijekom održavanja natjecanja, osim po osobnom

pozivu Vrhovnog suca.

2)Ulazak u teren dozvoljen je samo natjecateljima.

3)Natjecatelji ulaze na teren u pratnji predsjednika natjecateljskog povjerenstva ili

koordinatora 10 minuta prije starta trkačkih disciplina i 20 minuta prije početka tehničkih

disciplina.

4)Ukoliko se natjecanje odvija na borilištu gdje je limitiran pogled mentorima/voditeljima na natjecatelje, organizator je dužan osigurati ograđen prostor unutar terena kako bi

mentor/voditelj mogao pratiti natjecanje i dati savjet natjecatelju. Spomenuti prostor ne smije ometati natjecatelje u ostalim disciplinama.

**Članak 9.**

1)Zagrijavanje natjecatelja za vrijeme održavanja natjecanja vrši se izvan atletskog borilišta-stadiona (terena).

2)Zagrijavanje na atletskom borilištu-stadionu nije dozvoljeno.

***2.6.Kros***

**Članak 1.**

1)Nastupa se po ovim pravilima i pravilima Hrvatskog atletskog saveza.

**Članak 2.**

1)Ekipu čine najviše četiri natjecatelja u kategoriji osnovnih škola, a u konkurenciji dječaka i djevojčica.

2)Za ekipni poredak se boduju tri natjecatelja.

3)Ekipa ne može nastupiti ukoliko nema tri natjecatelja.

**Članak 3**.

1)Ekipni poredak određuje se zbrajanjem bodova koje postignu prva tri natjecatelja iz istog ŠSD-a**.**

2)Svaki natjecatelj dobiva broj bodova prema zauzetom mjestu u poretku.

3)Ekipa s manjim zbrojem bodova je bolje plasirana.

4)U slučaju istog zbroja bodova bolja je ekipa koja ima boljeg trećeg natjecatelja.

5)Ukoliko ekipa ne završi utrku s tri natjecatelja ne dobiva bodove, a ostali natjecatelji se boduju prema osvojenom mjestu.

**Članak 4.**

1)Četvrti natjecatelji ne ulaze u bodovanje ali ulaze u poredak i za svoju ekipu ne donose bodove ali zadržavaju bodove za postignuto mjesto u poretku.

2)Boduje se na način da je maksimalan broj bodova broj prijavljenih natjecatelja po konkurenciji, a za prvo mjesto se dobiva jedan bod dok se za svako sljedeće osvojeno mjesto dobiva po jedan bod više.

**Članak 5.**

Dužine staza:

- Djevojčice 800 m

- Dječaci 1000 m

**Članak 6.**

Organizator je dužan svim natjecateljima osigurati startne brojeve s kojima su natjecatelji dužni nastupiti u utrci.

**PRIJELAZNE I ZAVRŠNE ODREDBE**

**Članak 1.**

Ovaj Propisnik stupa na snagu s danom donošenja.

Stupanjem na snagu ovog Propisnika, van snage se stavlja Propisnik za školsku godinu 2015./2016.

 Predsjednica ŠŠS KKŽ

 Darinka Šimunčić, prof.